মোঃ শামসুল হুদা (ময়মনসিংহের রাজনীতিবিদ)

মোঃ শামসুল হুদা (১ ফেব্রুয়ারি ১৯৩৬ – ২৪ নভেম্বর ২০২০) বাংলাদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ছিলেন। তিনি ১৯৭০ সালের পাকিস্তানের সাধারণ নির্বাচনে তৎকালীন ময়মনসিংহ-১১ আসন (ময়মনসিংহের গফরগাঁও এবং ভালুকা) থেকে জাতীয় পরিষদের সদস্য নির্বাচিত হয়েছিলেন।

 জন্ম 
মোঃ শামসুল হুদা ১ ফেব্রুয়ারি ১৯৩৬ সালে ময়মনসিংহ জেলার গফরগাঁওয়ের পাইথল ইউনিয়নের শহিদনগর গ্রামে জন্মগ্রহণ করেন।

 রাজনৈতিক জীবন 
মোঃ শামসুল হুদা স্কুল থেকেই তিনি রাজনৈতিক জীবন শুরু করেন। তিনি ১৯৭০ সালের তৎকালীন পাকিস্তান জাতীয় পরিষদ নির্বাচনে ময়মনসিংহ জেলার গফরগাঁও এবং ভালুকা দুইটি এলাকা নিয়ে গঠিত জাতীয় পরিষদের আসনে আওয়ামী লীগের মনোনীত প্রার্থী হয়ে এম এন এ নির্বাচিত হয়েছিলেন। তিনি ১৯৭১ সালের বাংলাদেশের মহান মুক্তিযুদ্ধের একজন সংগঠক ছিলেন। ছয় দফা আন্দোলন, ভাষা আন্দোলন এবং বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা পালন করেন।

 মৃত্যু 
মোঃ শামসুল হুদা ২৪ নভেম্বর ২০২০ সালে মৃত্যুবরণ করেন।

 তথ্যসূত্র 


বিষয়শ্রেণী:১৯৩৬-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি